જગતનો તાત એવા કિસાન વિરોધી કેન્દ્ર સરકારની નીતિ અને રીતિ તેમજ ખેડૂતોના દેવા માફ નહીં કરાતા ખેડૂતોનો પાક વીમાનો લાભ ન અપાતા પોતાના પાકના ખેડૂતોને પોષણક્ષમ અને ટેકાના ભાવ ન આપવા સહિતના ખેડૂતોના વિવિધ પ્રશ્નોને લઈ રાજ્યભરમાં કોંગ્રેસ દ્વારા અપાયેલા ચક્કાજામના એલાનને પગલે મહેસાણામાં પણ જિલ્લા કોંગ્રેસ પ્રમુખ ર્કીિતસિંહ ઝાલાની આગેવાનીમાં જિલ્લા પંચાયત પ્રમુખ રણજીતસિંહ ઠાકોર, તાલુકા પંચાયત ઉપપ્રમુખ ભાવેશ પટેલ, નગરપાલિકા ઉપપ્રમુખ જયદીપસિંહ ડાભી, શહેર અને તાલુકાના કોંગ્રેસની મહિલાઓ સહિતની હોદ્દેદારો સવારે ૧૦ વાગ્યાથી રોડ પર ઊતરી આવ્યા હતા અને સૌ પ્રથમ મહેસાણા નજીક બાયપાસ રોડ પર રસ્તા પર બેસી જઈને રામધૂન બોલાવી સરકાર વિરોધી સૂત્રોચ્ચાર કરીને રસ્તો બંધ કરી દેતાં બંને બાજુ ભારે વાહનોની લાઈન લાગી હતી.